open-index/open-wikipedia-markdown huggingface dataset:
Αντώνης Μακρυδημήτρης

Ο **Αντώνης Μακρυδημήτρης** (Κόρινθος, 18 Ιουλίου 1955) είναι Έλληνας πανεπιστημιακός, ποιητής και μεταφραστής. Έχει διατελέσει διευθύνων σύμβουλος της ΝΕΡΙΤ και αναπληρωτής Υπουργός Προστασίας του Πολίτη στην κυβέρνηση της Βασιλικής Θάνου.

## Βιογραφία
Γεννήθηκε στην Κόρινθο το 1955. Έχει σπουδάσει νομική και πολιτικές επιστήμες στην Αθήνα. Στη συνέχεια με υποτροφία του Ιδρύματος Κρατικών Υποτροφιών πραγματοποίησε μεταπτυχιακές και διδακτορικές σπουδές στο Πανεπιστημιακό Κολέγιο Λονδίνου και στην Σχολή Οικονομικών του Λονδίνου. Επίσης, έχει πράξει μελέτες ως επισκέπτης ερευνητής στο Πανεπιστήμιο Πρίνστον και το Πανεπιστήμιο Κέιμπριτζ. Από το 1985 διδάσκει στο τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών. Επιπλέον, έχει εκδόσει πέντε ποιητικές συλλογές και έχει μεταφράσει ποιήματα και θεατρικά έργα.

## Πολιτική σταδιοδρομία
Κατά τη διάρκεια της πρωθυπουργίας του Κώστα Καραμανλή (2004-2009) διετέλεσε σύμβουλός του στο Μέγαρο Μαξίμου για ζητήματα δημόσιας διοίκησης.

Το Μάιο του 2014 ορίστηκε διευθύνων σύμβουλος της ΝΕΡΙΤ, αξίωμα από το οποίο παραιτήθηκε τον Σεπτέμβριο του ίδιου έτους, καθώς εξέφρασε δυσφορία για κυβερνητικές παρεμβάσεις στη λειτουργία του καναλιού.

Στην υπηρεσιακή κυβέρνηση της Βασιλικής Θάνου το 2015 ήταν αναπληρωτής υπουργός Εσωτερικών και Διοικητικής Ανασυγκρότησης, αρμόδιος για θέματα Προστασίας του Πολίτη.

## Εργογραφία
Έχει συγγράψει είτε μόνος, είτε συλλογικά αρκετά έργα πολιτικού και νομικού περιεχομένου. Ακόμη έχει μεταφράσει ποιήματα ξένων ποιητών όπως ο Πίτερ Λέβι, ο Οκτάβιο Πας και Μίλος Σέσλαβ.

## Παραπομπές


## Εξωτερικοί σύνδεσμοι
*Η ιστοσελίδα του στον ιστότοπο του Πανεπιστημίου Αθηνών

Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Κατηγορία:Έλληνες νομικοί
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Κατηγορία:Νέα Ελληνική Ραδιοφωνία, Ίντερνετ και Τηλεόραση
Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημιακού Κολλεγίου του Λονδίνου
Μαρία Γιαννακάκη

Η **Μαρία Γιαννακάκη** (6 Μαΐου 1969) είναι Ελληνίδα πολιτικός, πρώην βουλευτής της Δημοκρατικής Αριστεράς και πρώην γενική γραμματέας στο Υπουργείο Δικαιοσύνης, Διαφάνειας και Ανθρωπίνων Δικαιωμάτων.

## Βιογραφία
Γεννήθηκε το 1969 στον Πειραιά και μεγάλωσε στη Νίκαια. Σπούδασε Κλασική Φιλολογία και Πολιτικές Επιστήμες στο Πανεπιστήμιο της Αθήνας και έκανε μεταπτυχιακά στο Παρίσι.

### Πολιτική σταδιοδρομία
Ήταν ιδρυτικό μέλος της Δημοκρατικής Αριστεράς και μέλος της Κεντρικής Επιτροπής του κόμματος.

Εξελέγη βουλευτής Β' Πειραιά με τη Δημοκρατική Αριστερά στις εκλογές του Μαΐου και του Ιουνίου του 2012. Εκπροσώπησε τη Βουλή των Ελλήνων στο Ευρωπαϊκό Δίκτυο Γυναικών Πολιτικών.

Το 2013 εκλέχθηκε γενική εισηγήτρια κατά του Ρατσισμού και της Μισαλλοδοξίας στο Συμβούλιο της Ευρώπης. 

Στις περιφερειακές εκλογές του 2014 ήταν υποψήφια περιφερειάρχης Αττικής με τον συνδυασμό «Παρέμβαση για την Αττική - Δημοκρατική Οικολογική Κίνηση», υποστηριζόμενη από τη Δημοκρατική Αριστερά και τους Οικολόγους Πράσινους. Εξελέγη περιφερειακή σύμβουλος συγκεντρώνοντας 28.601 ψήφους και ποσοστό 1,76%.

Τον Σεπτέμβριο του 2014 της ασκήθηκε έντονη κριτική λόγω του συζύγου της, ο οποίος διορίστηκε υπάλληλος στον Δήμο Κορυδαλλού διαπράττοντας πλαστογραφία (συγκεκριμένα, πλαστογράφησε πτυχίο Πολιτιστικής Διαχείρισης και Οικονομικών του Πολιτισμού το οποίο ουδέποτε απέκτησε). Η ίδια η Γιαννακάκη δήλωσε ότι δεν γνώριζε την υπόθεση και ζήτησε ο σύζυγός της «να υποστεί τις προβλεπόμενες από το νόμο συνέπειες».

Στο 4ο Συνέδριο της Δημοκρατικής Αριστεράς τον Ιούνιο του 2015, ήταν υποψήφια πρόεδρος του κόμματος. Βγήκε δεύτερη πίσω από τον Θανάση Θεοχαρόπουλο λαμβάνοντας ποσοστό 40,84% και 241 ψήφους.

Αποχώρησε από τη Δημοκρατική Αριστερά τον Αύγουστο του 2015, λόγω της διαφωνίας της με την απόφαση του κόμματος για εκλογική συμπόρευση με το ΠΑΣΟΚ.

Από τον Δεκέμβριο του 2016 έως τον Ιούλιο του 2019 ήταν γενική γραμματέας Διαφάνειας και Ανθρωπίνων Δικαιωμάτων στο Υπουργείο Δικαιοσύνης, Διαφάνειας και Ανθρωπίνων Δικαιωμάτων. Τον Ιούνιο του 2017 ως γενική γραμματέας Διαφάνειας και Ανθρωπίνων Δικαιωμάτων συνέταξε την τροπολογία-τροποποίηση των νόμων 187 και 187Α (νόμος περί "εγκληματικών οργανώσεων" και "Τρομονόμος"). Η εν λόγω τροποποίηση επιχειρήθηκε να ψηφιστεί μέσω τροπολογίας σε άσχετο με τον Ποινικό Κώδικα νομοσχέδιο, ενώ δέχτηκε έντονη κριτική ως απόπειρα ποινικοποίησης του δημόσιου λόγου . Η εν λόγω τροπολογία τελικά αποσύρθηκε προσωρινά για περαιτέρω επεξεργασία.

Στις ευρωεκλογές του 2024 έθεσε υποψηφιότητα με τη Νέα Αριστερά.

## Παραπομπές

## Εξωτερικοί σύνδεσμοι
*Επίσημη ιστοσελίδα 
*Προσωπικό blog

Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τη Δημοκρατική Αριστερά
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες Γενικοί Γραμματείς
Γαμήλιος τουρισμός

**Γαμήλιος τουρισμός** μπορεί να ορισθεί ως ο τουρισμός αυτός, που τα ζευγάρια επιλέγουν να τελέσουν τον γάμο τους ή να τον γιορτάσουν, σε ένα μέρος τελείως διαφορετικό από αυτό στο οποίο διαμένουν. Μέσα σε αυτό περιλαμβάνεται και το ταξίδι του μέλιτος. Έμφαση δίνεται στο ταξιδιωτικό κομμάτι ως επί το πλείστον και όχι στο θρησκευτικό.

Ο γαμήλιος τουρισμός συγκαταλέγεται στις εναλλακτικές μορφές τουρισμού, που γνωρίζουν ιδιαίτερη άνθηση κατά τα τελευταία χρόνια. Διάφοροι λόγοι όπως ο οικονομικός, η πραγματοποίηση ενός ονειρικού γάμου, η τοποθεσία, η κουλτούρα του μέρους άλλα και το κλίμα είναι μερικοί από αυτούς. 

## Παραπομπές
Κατηγορία:Γάμος
Κατηγορία:Τουρισμός
Marvel Studios

Η **Marvel Studios, LLC** (ή **Marvel Films** από το 1993 έως το 1996) είναι αμερικανική εταιρεία κινηματογράφου με έδρα την Walt Disney Studios στο Μπέρμπανκ της Καλιφόρνια. Από το 2015, η εταιρεία έγινε θυγατρική της Walt Disney Studios, η οποία ανήκει στον όμιλο The Walt Disney Company. Πρόεδρος της εταιρείας είναι ο παραγωγός Κέβιν Φάιγκι.

## Παραπομπές


## Εξωτερικοί σύνδεσμοι
*

Κατηγορία:Κινηματογραφικές εταιρίες παραγωγής

Κατηγορία:Θυγατρικές της The Walt Disney Company
Κατηγορία:Marvel Entertainment
Εθνική Νιγηρίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Νιγηρίας** είναι το αντιπροσωπευτικό συγκρότημα της Νιγηρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νιγηρίας (NBBF).

## Ιστορία
Η Νιγηρία εντάχθηκε στους κόλπους της Διεθνούς Ομοσπονδίας Καλαθοσφαίρισης (FIBA) το 1964. Πρόσφατα, η ομάδα έχει γνωρίσει επιτυχίες, γεγονός που οφείλεται σε έναν αυξανόμενο όγκο ταλέντων από τη Νιγηρία, καθώς και τη συμμετοχή πολλών εξ αυτών στο κολλεγιακό πρωτάθλημα των Ηνωμένων Πολιτειών. Η ομάδα κατάφερε να προκριθεί δυο φορές στο Παγκόσμιο Πρωτάθλημα, το 1998 και το 2006. Οκτώ παίκτες από την ομάδα που εκπροσώπησε τη Νιγηρία στο Αφρικανικό Πρωτάθλημα του 2009, γεννήθηκαν στις Ηνωμένες Πολιτείες.

### Παγκόσμιο Πρωτάθλημα 2006
Η Νιγηρία πήρε μέρος στο Παγκόσμιο Πρωτάθλημα 2006 που διεξήχθη στην Ιαπωνία. Μετείχε στον 1ο Όμιλο με την Αργεντινή, τη Γαλλία, τον Λίβανο, τη Σερβία, το Μαυροβούνιο και τη Βενεζουέλα. Η ομάδα κατέλαβε την 3η θέση στον 1ο όμιλο και προκρίθηκε στη φάση των 16, όπου και ηττήθηκε από τη Γερμανία με 78–77. Εν τέλει κατετάγη 14η.

### Ολυμπιακοί Αγώνες 2012
Το 2012, η Νιγηρία μετείχε στο προολυμπιακό τουρνουά που διεξήχθη στο Καράκας της Βενεζουέλας, πετυχαίνοντας την έκπληξη καθώς νίκησε στα προημιτελικά την Ελλάδα με σκορ 79–80. Έπειτα σφράγισε το εισιτήριο της πρόκρισης επικρατώντας της Δομινικανής Δημοκρατίας με 88–73.

Στους Ολυμπιακούς Αγώνες του 2012 στο Λονδίνο, η Νιγηρία είχε συνολικά τέσσερις ήττες και μία και μοναδική στην ιστορία της στους Ολυμπιακούς Αγώνες, νίκη εναντίον της Τυνησίας.

### Ολυμπιακοί Αγώνες 2016
Η Νιγηρία προκρίθηκε στους Ολυμπιακούς Αγώνες το 2016 στο Ρίο, ως πρωταθλήτρια ομάδα του Αφρικανικού Πρωταθλήματος το 2015. Τερμάτισαν τελευταίοι στον Β' Όμιλο, κερδίζοντας ένα παιχνίδι (κόντρα στην Κροατία) και χάνοντας τα υπόλοιπα τέσσερα. Η ομάδα αγωνίστηκε στο τουρνουά με πολλές απουσίες λόγω τραυματισμών σημαντικών διεθνών παικτών.

### Ολυμπιακοί Αγώνες 2020
Ως η κορυφαία αφρικανική ομάδα του Παγκοσμίου Κυπέλλου 2019, η Νιγηρία, προκρίθηκε αυτομάτως στους Ολυμπιακούς Αγώνες του 2020 στο Τόκυο. Αυτή ήταν η τρίτη σερί πρόκριση της ομάδας σε Ολυμπιακούς Αγώνες. προπονητής της ομάδας είναι ο Μάικ Μπράουν και στην ομάδα βρέθηκαν επτά αθλητές που αγωνίζονται στο ΝΒΑ. Στις 10 Ιουλίου 2021, κατά την περίοδο της προετοιμασίας έγινε η πρώτη αφρικανική εθνική ομάδα στην ιστορία που κέρδισε σε αγώνα την Εθνική των ΗΠΑ (90-87).

## Στατιστικά
Με βάση την κατάταξη της FIBA τον Σεπτέμβριο του 2025, η Νιγηρία βρισκόταν στην 53η θέση στον κόσμο.

## Παραπομπές


## Εξωτερικοί σύνδεσμοι
*  

Νιγηριας
Δικομματισμός

Ο ** δικομματισμός** είναι ένα πολιτικό σύστημα, ιδίως στο πλαίσιο του δικομματικού συστήματος, για χώρες όπως οι Ηνωμένες Πολιτείες, στο οποίο αντίπαλα πολιτικά κόμματα προσπαθούν να βρουν κοινό έδαφος μέσω του συμβιβασμού, στη θεωρία. Αυτό είναι αντίθετο του κομματισμου, όπου ένα άτομο ή πολιτικό κόμμα μόνο τηρεί τα συμφέροντά του χωρίς συμβιβασμούς. Έχει συζητηθεί μεταξύ των πολιτικών θεωρητικών, ωστόσο, ότι στην πράξη, κάθε συμβαλλόμενο μέρος προκαταβάλλει την δική τους στην πολιτική ατζέντα σε βάρος του άλλου μέρους, εξαιτίας των αντικρουόμενων ιδεολογιών.

## Παραπομπές

Δικομματισμ
Ερίγυιος

Ο **Ερίγυιος** (γιος του Λαρίχου, πέθανε το 328 π.Χ.) ήταν Μακεδόνας αξιωματικός του στρατού του Μεγάλου Αλεξάνδρου με καταγωγή από τη Λέσβο, από όπου είχε έρθει ο πατέρας του και είχε εγκατασταθεί στην Αμφίπολη. Κατά την διάρκεια της διένεξης μεταξύ του Φιλίππου Β´ και του Αλεξάνδρου, ο Φίλιππος τον εξόρισε μαζί με άλλους στενούς φίλους του Αλεξάνδρου. Επέστρεψε στη Μακεδονία μαζί με τον αδερφό του τον Λαομέδωντα, όταν ο Αλέξανδρος έγινε ο νέος βασιλιάς το 336 π.Χ.. Λίγα χρόνια έπειτα, στη Μάχη των Γαυγαμήλων το 331 π.Χ. ήταν ο διοικητής του ιππικού των συμμάχων, όπως και αργότερα, όταν ο Αλέξανδρος ξεκίνησε από τα Εκβάτανα καταδιώκοντας τον Δαρείο Γ´ το 330 π.Χ.. Αργότερα του ανατέθηκε η διοίκηση τριών μεραρχιών κατά την προέλαση του Αλεξάνδρου στην Υρκανία, και υπήρξε ένας από τους στρατηγούς οι οποίοι στάλθηκαν να αντιμετωπίσουν την εξέγερση του Σατιβαρζάνη, τον οποίο και σκότωσε ο ίδιος. Το 329 π.Χ., μαζί με τον Κρατερό και τον Ηφαιστίωνα, και με τη βοήθεια του μάντη Αρίστανδρου, προσπάθησε να αποτρέψει τον Αλέξανδρο από το να περάσει με τα στρατεύματά του τον Ιαξάρτη ποταμό εναντίον των Σκυθών. Πέθανε το 328 π.Χ., όταν και σκοτώθηκε σε μάχη εναντίον μιας ομάδας Βακτριανών φυγάδων.

## Παραπομπές

Εριγυιος
Κατηγορία:Αρχαίοι Μυτιληνιοί
L'One

Ο **Λεβάν Εμζάροβιτς Γκορόζια** (Ρώσικα: Леван Емзарович Горозия Γεωργιανά: ლევან გოროზია)  είναι Ρώσος ράπερ, γεννημένος στις 9 Οκτωβρίου του 1985 στο Κρασνογιάρσκ της Ρωσίας. Ανήκει στην οικογένεια των Blak Star Inc.

## Βιογραφία
Ο Λεβάν Γκορόζια γεννήθηκε στο Κρασνογιάρσκ στις 9 Οκτωβρίου του 1985. Όταν ήταν έφηβος μετακόμισε στη Γιακούτσκ, όπου ξεκίνησε την καριέρα του ως καλλιτέχνης. Ο Λεβάν έπαιζε μπάσκετ για την εθνική ομάδα του Γιακούτσκ, αλλά μετά από ένα σοβαρό τραυματισμό στο γόνατο έπρεπε να σταματήσει και συγκεντρώθηκε περισσότερο στην καριέρα του ως ράπερ..

## Δισκογραφία

### Στούντιο Άλμπουμ
* 2013 — «Спутник»
* 2014 — «Одинокая Вселенная»

### Μίνι Άλμπουμ
* 2015 — «Автолюбитель»
* 2016 — «С самых низов»

### Στην μπάντα «[[Marselle]]»
;Στούντιο Άλμπουμ
* 2008 — *Mars*
;Μιξ-τέιπ
* 2008 — *Mic On Mars*
* 2008 — «Мы в клубе» (ST & MC Levan)
* 2009 — *Phlatline In Da Building* (μαζί με τον ST)
* 2010 — *L*

### Συμμετοχή σε τραγούδια άλλων καλλιτεχνών
* Карандаш — «Американщина 2» («Ок» (feat. MO, Big Som, L’One))
* Чаян Фамали — «Фитиль» («Лили» (feat. L’One))
* Карандаш & Lenin — "Американщина 2 Live from Milk2 («Tattoo» (feat. L’One))
* Жданиссимо Браво — «Маленький Хьюстон» («Кино» (feat. L’One))
* ROZ — «КОДА» («Надо работать» (feat. L’One))
* Sabir — *EGOlution* («Я обожаю тебя везде» (feat. L’One))
* ATL — «Центр Циклона» («Кислород» feat. L’One)
* Мот — «Ремонт» («Не моя вина»)
* Мот — «Азбука Морзе» («Бенджамин» (feat. L’One))
* Мезза — «Мокба» («Мэнй» (feat. L’One))
* ST — «Почерк» («Всё и сразу» (feat. Nel, L’One & Александр Бабенко))
* Nel — *VSOP* («Садись, прокачу» (feat. L’One))
* Hash Tag — «Артист» («Это жизнь» (feat. L’One))

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Ρώσοι ράπερ
Κατηγορία:Black Star Inc.
Νεοπτόλεμος (αποσαφήνιση)

Η ονομασία **Νεοπτόλεμος** μπορεί να αναφέρεται στα παρακάτω θέματα:

## Άνθρωποι
*Νεοπτόλεμος, γιος του Αχιλλέα στην ελληνική μυθολογία
*Νεοπτόλεμος (στρατηγός), στρατηγός του Μεγάλου Αλεξάνδρου
*Νεοπτόλεμος Α´ της Ηπείρου, βασιλιάς της Ηπείρου, πατέρας της Ολυμπιάδος και παππούς του Μεγάλου Αλεξάνδρου
*Νεοπτόλεμος Β´ της Ηπείρου, βασιλιάς της Ηπείρου, ανιψιός του Μεγάλου Αλεξάνδρου
*Νεοπτόλεμος (βασίλειο του Πόντου), στρατηγός του Μιθριδάτη ΣΤ´ του βασιλείου του Πόντου
*Νεοπτόλεμος ο Παριανός, αρχαίος συγγραφέας

## Άλλα
**[[Νεοπτόλεμος (σκαθάρι)]]*, ταξινομικό γένος σκαθαριών
Sodom (άλμπουμ)

***Sodom*** είναι ο τίτλος του ενδέκατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 21 Απριλίου 2006 μέσω της δισκογραφικής εταιρείας "Steamhammer". Στην Βόρεια Αμερική κυκλοφόρησε στις 9 Μαΐου 2006.

Ο δίσκος μπήκε στα γερμανικά τσαρτ και το συγκρότημα περιόδευσε στην ανατολική Ευρώπη τον Απρίλιο με τίτλο "For Depravity Over East Europe". Επίσης, γυρίστηκε βίντεο κλιπ για το κομμάτι "*City of God*".

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,8 / 5, το "AllMusic" τρία αστέρια με άριστα τα πέντε, το "Metal Crypt" 3,8 / 5, το "Metal Archives" 86% και το "Metal Storm" 8,2 / 10.

## Τραγούδια του δίσκου
* *Όλοι οι στίχοι έχουν γραφτεί από τον [[Τόμας Ζουκ|Tom Angelripper]] και η μουσική από το συγκρότημα.*

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*Sodom*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Μπερντ Κοστ** - κιθάρα
* **Μπόμπι Σοτκόφσκι** - τύμπανα

## Παραπομπές


## Πηγές
* Sodom - SODOM WEB SQUAD
* Sodom - Sodom | Sputnikmusic
* Sodom - Sodom - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 2006
Αλκέτας του Ορόντου

Ο **Αλκέτας** (γιος του Ορόντου, πέθανε το 320 π.Χ.), ήταν Μακεδόνας στρατηγός και αδελφός του Περδίκκα με καταγωγή από την Ορεστίδα. Η πρώτη ιστορική αναφορά γίνεται από τον Αρριανό όπου αναφέρεται ως ένας από τους στρατηγούς του Μεγάλου Αλεξάνδρου κατά την εκστρατεία του στην Ινδία. Με τον θάνατο του Αλεξάνδρου το 323 π.Χ., ο Αλκέτας μετά από την καθοδήγηση του αδελφού του φρόντισε να δολοφονηθεί η Κυνάνη -ετεροθαλής αδελφή του Αλεξάνδρου- όταν αυτή προσπάθησε να παντρέψει την κόρη της την Ευριδίκη με τον τυπικά ηγεμόνα της αυτοκρατορίας Φίλιππο Αρριδαίο, ετεροθαλή αδελφό του Αλεξάνδρου ο οποίος έπασχε από μειωμένη διάνοια.

Όταν ο Περδίκκας εκστράτευσε κατά του Πτολεμαίου στην Αίγυπτο και δολοφονήθηκε εκεί το 321 π.Χ., ο Αλκέτας βρισκόταν με τον Ευμένη στη Μικρά Ασία πολεμώντας εναντίον του Κρατερού. Ο στρατός του Περδίκκα, μετά τον θάνατο του, συμμάχησε με τον Πτολεμαίο και καταδίκασε τον Αλκέτα και όλους τους συμμάχους του σε θάνατο. Ο πόλεμος εναντίον του Αλκέτα, ο οποίος πλέον είχε φύγει από τη συμμαχία του με τον Ευμένη και είχε ενώσει τις δυνάμεις του με αυτές του Άτταλου, ανατέθηκε στον Αντίγονο ο οποίος και νίκησε οριστικά τον Αλκέτα και Άτταλο στην Πισιδία το 320 π.Χ.. Ο Αλκέτας οπισθοχώρησε στην Τελμησσό, όπου οι αρχές της πόλης επιχείρησαν να τον συλλάβουν ώστε να τον παραδώσουν στον Αντίγονο, όμως αυτός προτίμησε να αυτοκτονήσει παρά να αιχμαλωτιστεί.

## Παραπομπές

Κατηγορία:Αρχαίοι Μακεδόνες
Αμύντας (γιος του Ανδρομένη)

Ο **Αμύντας** (απεβ. το 330 π.Χ.) ήταν γιος του Ανδρομένη. Ήταν Μακεδόνας αξιωματικός στον στρατό τού Μεγάλου Αλεξάνδρου με καταγωγή από την Τυμφαία. Μετά τη μάχη του Γρανικού το 334 π.Χ., ο Αμύντας ανέλαβε τις διαδικασίες της παραλαβής της πόλης των Σάρδεων μετά την παράδοση της τοπικής περσικής φρουράς υπό τον Μιθρένη. Δύο χρόνια έπειτα, το 332, στάλθηκε από τον Αλέξανδρο πίσω στη Μακεδονία για τη στρατολόγηση νεοσυλλέκτων που θα στελέχωναν την εκστρατεία, και το 333 επέστρεψε με τα νέα στρατεύματα στα Σούσα.

Μετά την εκτέλεση τού Φιλώτα το 330 π.Χ. από τον Αλέξανδρο με την κατηγορία της προδοσίας, ο Αμύντας συνελήφθη μαζί με τούς αδελφούς του Άτταλο και Σιμμία ως ύποπτοι σε σχέση με την συνωμοσία, καθώς ήταν στενοί φίλοι τού Φιλώτα καθώς και για το ότι ο αδελφός τους Πολέμων είχε φύγει από το στρατόπεδο για να αποφύγει τη σύλληψη, μόλις ο Φιλώτας τέθηκε υπό κράτηση.Ο Αμύντας κατάφερε να υπερασπιστεί τον εαυτό του και τα αδέλφια του επιτυχώς, και η αθωότητα τους ενισχύθηκε ακόμη περισσότερο μετά την επανεμφάνιση του Πολέμονα, και έτσι αθωώθηκαν.Λίγο καιρό αργότερα ωστόσο ο Αμύντας σκοτώθηκε από βέλος κατά τη διάρκεια πολιορκίας ενός χωριού.

Ο Ρωμαίος ιστορικός του 1ου αι. μ.Χ. Κουίντος Κούρτιος Ρούφος αναφέρει επίσης, πως ο Αμύντας υπήρξε διοικητής τμήματος των Μακεδονικών δυνάμεων στη μάχη της Ισσού το 333 π.Χ., καθώς και διοικητής ταξιαρχίας κατά τη διάρκεια της διάβασης από τις Κιλίκιες Πύλες, ωστόσο είναι αβέβαιο για το εάν πρόκειται για τον ίδιο Αμύντα.

## Παραπομπές

Κατηγορία:Αρχαίοι Μακεδόνες
Νεοπτόλεμος (στρατηγός)

Ο **Νεοπτόλεμος** (πέθανε το 321 π.Χ.) ήταν Μακεδόνας αξιωματικός του Μεγάλου Αλεξάνδρου. Σύμφωνα με τη διήγηση του Αρριανού προερχόταν από τη φυλή των Αιακιδών και πιθανώς είχε συγγενικούς δεσμούς με την βασιλική οικογένεια των Μολοσσών της Ηπείρου. Αναφέρεται πως υπηρέτησε ως εταίρος και πως διακρίθηκε ιδιαίτερα στην πολιορκία της Γάζας το 332 π.Χ., όπου ήταν ο πρώτος που σκαρφάλωσε τα τείχη. Φαίνεται πως είχε αποκτήσει τη φήμη ικανού στρατιώτη, και αναφέρεται πως μετά τον θάνατο του Αλεξάνδρου το 323 π.Χ. του ανατέθηκε η σατραπεία της Αρμενίας κατά τη συμφωνία της Βαβυλώνας. Ωστόσο τον συνόδευε επίσης η αρνητική φήμη πως είχε άστατο χαρακτήρα και δεν συμβιβαζόταν εύκολα, έτσι ο Περδίκκας, ο οποίος πλέον ήταν αντιβασιλέας της αυτοκρατορίας, ήταν καχύποπτος απέναντι του. Όταν το 321 π.Χ. ο Περδίκκας εξεστράτευσε εναντίον της σατραπείας της Αιγύπτου του Πτολεμαίου κατά του πολέμους των διαδόχων, άφησε πίσω τον Νεοπτόλεμο υπό τη διοίκηση του αρχιστράτηγου Ευμένη του Καρδιανού, και στον τελευταίο έδωσε οδηγίες ώστε να είναι ιδιαίτερα προσεκτικός με τον Νεοπτόλεμο.

Μετά την αναχώρηση του Περδίκκα, πολύ γρήγορα ο Νεοπτόλεμος ήρθε σε επικοινωνία με το εχθρικό στρατόπεδο των Αντίπατρου και Κρατερού, και αρνήθηκε να υπακούσει στις εντολές του Ευμένη ο οποίος του ζήτησε να ενώσει τα στρατεύματα υπό τη διοίκηση του με τα δικά του. Ως αποτέλεσμα, ο Ευμένης επιτέθηκε άμεσα εναντίον των δυνάμεων του Νεοπτόλεμου τον οποίο και νίκησε, και κατόπιν υποχρέωσε όλες τις δυνάμεις που διοικούσε ο Νεοπτόλεμος να δώσουν όρκο πίστης και υπακοής στον Περδίκκα.

Ο Νεοπτόλεμος κατάφερε να διαφύγει με μια μικρή ομάδα ιππικού και ενώθηκε με τις δυνάμεις του Κρατερού, τον οποίο και έπεισε να επιτεθεί άμεσα στον Ευμένη ο οποίος καθώς ήταν απασχολημένος με την αναπλήρωση των δυνάμεων του από την προηγούμενη μάχη θα ήταν απροετοίμαστος για μια νέα. Ο Ευμένης ωστόσο ήταν προετοιμασμένος για το ενδεχόμενο αυτό, και κατά την κορύφωση της σύγκρουσης που ακολούθησε, ο Ευμένης σκότωσε τον Νεοπτόλεμο στο πεδίο της μάχης.

## Παραπομπές

Κατηγορία:Αρχαίοι Μακεδόνες
Κέμεροβο

Το **Κέμεροβο** (ρωσ. *Кемерово*) ειναί η πόλη της Ρωσικής Ομοσπονδίας και κέντρο της περιφέρειας Κέμεροβο. Έχει πληθυσμο πιο απο 550.000 κατοίκους. Βρίσκεται στις όχθες των ποτάμων Τομ και Ισκιτίμκα. Αποτελεί το μεγάλο κέντρο του λιγνιτωρυχείου στη Ρωσία. 
250px|thumb|left|Δημαρχείο του Κέμεροβο

## Παραπομπές


Κατηγορία:Πόλεις του Όμπλαστ του Κεμέροβο
Κατηγορία:Πρωτεύουσες ομόσπονδων ενοτήτων της Ρωσίας
Προεδρικές εκλογές στο Μπενίν 2016

**Προεδρικές εκλογές** διεξήχθησαν στο Μπενίν στις 6 Μαρτίου 2016, μία εβδομάδα μετά τον αρχικό προγραμματισμό τους, εξαιτίας λογιστικών προβλημάτων. Ο απερχόμενος πρόεδρος Τομάς Μπονί Γιαγί βρισκόταν στην εκπνοή της δεύτερης προεδρικής θητείας του και λόγω συντάγματος δεν είχε τη δυνατότητα να διεκδικήσει μια 3η θητεία. Οι εκλογές προσέλκυσαν το ενδιαφέρον πολλών από τους μεγαλύτερους επιχειρηματίες της χώρας, με αποτέλεσμα να διεκδικούν το προεδρικό αξίωμα περισσότεροι από 30 υποψήφιοι. Ο δεύτερος γύρος έγινε στις 20 Μαρτίου και σε εκείνον ο επιχειρηματίας Πατρίς Ταλόν κέρδισε τον πρωθυπουργό Λιονέλ Ζινσού. 

## Πλαίσιο
Η προεκλογική εκστρατεία ξεκίνησε στις 19 Φεβρουαρίου και ολοκληρώθηκε στις 4 Μαρτίου 2016.
Στις εκλογές πήραν μέρος συνολικά 33 υποψήφιοι.

## Αποτελέσματα
Τα πρώτα αποτελέσματα ανακοινώθηκαν στις 8 Μαρτίου 2016 και έδειξαν ότι ο Λιονέλ Ζινσού πρώτευσε με ποσοστό 28,4% των ψήφων. Ο Πατρίς Ταλόν ήρθε 2ος με 24,8% και ο Σεμπαστιάν Αζαβόν ήρθε 3ος με ποσοστό 23,03%. Συνεπώς, ο Ζινσού θα πήγαινε στον δεύτερο γύρο με τον Ταλόν.

Για τον δεύτερο γύρο, ο Ταλόν έλαβε την υποστήριξη των 24 από τους συνολικά 32 υποψηφίους που είχαν ηττηθεί στον πρώτο γύρο. Ο δεύτερος γύρος διεξήχθη στις 20 Μαρτίου 2016 και ο Ζινσού συνεχάρη τον Ταλόν για τη νίκη του, παραδεχόμενος την δική του ήττα.

Τα αποτελέσματα επικυρώθηκαν από το Συνταγματικό Δικαστήριο στις 25 Μαρτίου.

## Επακόλουθο
Στην ομιλία του έπειτα από την επιβεβαίωση της εκλογής του από το συνταγματικό δικαστήριο, ο Ταλόν υποσχέθηκε ότι θα αναμορφώσει το σύνταγμα και θα καθιερωθεί μία προεδρική θητεία 5 ετών και ότι θα μειωθούν τα μέλη της κυβέρνησης από 28 σε 16 μέλη. Ορκίστηκε στις 6 Απριλίου 2016 και την ίδια ημέρα ανακοινώθηκε η σύνθεση της νέας κυβέρνησης. 

## Παραπομπές


2016
Μπενιν
Μπασάρ Ουάρντα

Ο σεβασμιότατος **Μπασάρ Ουάρντα** (ιταλικά: *Bashar Warda*, αραβική: *بشار متي وردة*). Γεννήθηκε στις 15 Ιουνίου 1969) είναι αρχιεπίσκοπος της Καθολικής Εκκλησίας Χαλδαίων, με έδρα στο Αρμπίλ (*Arbil*) του Ιράκ, όπου υποδείχθηκε στις 24 Μαΐου 2010, αντικαθιστώντας τον Γιακούμπ Ντένχα Σερ (*Yacoub Denha Scher*).; 

## Βιογραφία

Γεννήθηκε στις 1969 στη Βαγδάτη, Σπούδασε στη θεολογική σχολή της Βαγδάτης, όπου χειροτονήθηκε ιερέας το 1993. Το εισήλθε στο "Congregazione dei Redentoristi", στην Φλάνδρα. Αποφοίτησε από το Καθολικό Πανεπιστήμιο της Λέουβεν, και επέστρεψε στο Ιράκ το 1999.

Το 2009 η επισκοπική σύνοδος της Καθολικής Εκκλησίας των Χαλδαίων τον εξέλεξε Αρχιεπίσκοπο της Αρμπίλ. Μετά την έγκριση του Πάπα Βενεδίκτου ΙΣΤ΄, χειροτονήθηκε στις 3 Ιουλίου 2010 από τον Πατριάρχη (Καρδινάλιο) Εμμανουήλ III (Emmanuel III Delly).; ΄ 

## Συλλογή φωτογραφιών

Αρχείο:Bashar Warda 2015 (15811240534) cropped.jpg|Ο επίσκοπος Ουάρντα, 2015.
Αρχείο:Bishops Malvestiti and Warda.jpg|Ο επίσκοπος Ουάρντα και ο επίσκοπος Μαουρίτσιο Μαλβεστίτι στην αγρυπνία της Πεντηκοστής στον καθεδρικό ναό του Λόντι, 14 Μαΐου 2016.
Αρχείο:BISHOP warda bechara in lodi 2016.jpg|Ο επίσκοπος Ουάρντα στην αγρυπνία της Πεντηκοστής στον καθεδρικό ναό του Λόντι, 14 Μαΐου 2016.


## Aναφορές και σημειώσεις


## Πηγές

* Ιστότοπος της Αρχιεπισκοπής του Αρμπίλ
* diocese/dpian.html Catholic Hierarchy

Κατηγορία:Ιρακινοί ιεράρχες
Κατηγορία:Ιρακινοί κληρικοί
I'm Ready

***I'm Ready*** είναι ο τίτλος του στούντιο άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Ιανουάριο του 1978 μέσω της δισκογραφικής εταιρείας "Blue Sky". 

Μετά την μεγάλη επιτυχία του "*[[Hard Again]]*", ο Γουότερς συνεργάστηκε και πάλι με τον Τζόνι Γουίντερ, προσεγγίζοντας με τον ίδιο τρόπο την μουσική κατεύθυνση στην οποία ήθελαν να κινηθούν. Κάποιοι εκ των μουσικών που συνόδευαν τον τραγουδιστή άλλαξαν, με τον Γουόλτερ Χόρτον και τον Τζέρι Πορτνόι να αντικαθιστούν τον Τζέιμς Κότον στην φυσαρμόνικα, τον Μπομπ Μάργκολιν να αναλαμβάνει κατά κύριο λόγο το μπάσο και τον Τζίμι Ρότζερς να προστίθεται στην κιθάρα.

Όπως και ο προκάτοχος του, το "*I'm Ready*" περιείχε παλιότερες αλλά και νέες συνθέσεις, οι οποίες απέκτησαν μεγαλύτερο όγκο με τις κιθάρες των Γουίντερ, Ρότζερς και Γουότερς, ταιριάζοντας με τα δυναμικά φωνητικά του τραγουδιστή. Ως αποτέλεσμα, το άλμπουμ έδωσε στον Γουότερς άλλο ένα βραβείο Γκράμι στην κατηγορία "Best Ethnic or Traditional Folk Recording".

## Τραγούδια του δίσκου
* *Όλα τα τραγούδια είναι συνθέσεις του Γουότερς, εκτός αν σημειώνεται διαφορετικά.*
# "I'm Ready" (Willie Dixon) (3:26)
# "33 Years"  (5:20)
# "Who Do You Trust"  (5:00)
# "Copper Brown"  (4:58)
# "I'm Your Hoochie Coochie Man" (Willie Dixon) (3:59)
# "Mamie" (Morganfield, Jimmy Rogers) (5:35)
# "Rock Me"  (3:54)
# "Screamin' And Cryin'"  (5:04)
# "Good Morning, Little School Girl" (Sonny Boy Williamson) (3:27)
# "No Escape From The Blues"  (6:18)
# "That's Alright"  (4:58)
# "Lonely Man Blues"  (4:19)

## Θέσεις τσαρτ
***I'm Ready*** *(άλμπουμ)*

***Επίσημη κυκλοφορία: [[Ιανουάριος]] [[1978]]***

## Οι μουσικοί
Οι μουσικοί που ηχογράφησαν το "*I'm Ready*" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **Μπομπ Μάργκολιν** - *[[κιθάρα]], [[μπάσο]]*
* **Τζίμι Ρότζερς** - *[[κιθάρα]]*
* **Γουόλτερ Χόρτον** - *[[φυσαρμόνικα]]*
* **Πάιντοπ Πέρκινς** - *[[πιάνο]]*
* **[[Τζόνι Γουίντερ]]** - *[[κιθάρα]]*
* **Γουίλι Σμιθ** - *[[τύμπανα]]*
* **Τζέρι Πορτνόι** - ''φυσαρμόνικα

## Παραπομπές


## Πηγές
* I'm Ready - Muddy Waters | Songs, Reviews, Credits - AllMusic
* Muddy Waters I'm Ready Album Review | Rolling Stone 
* Muddy Waters - I'm Ready (Album Review) - The Music Box

Κατηγορία:Δισκογραφία του Muddy Waters
Κατηγορία:Άλμπουμ του 1978
Διεθνές Φεστιβάλ Κινηματογράφου Νάουσας

## <big>Προφίλ Φεστιβάλ</big>

Το Διεθνές Φεστιβάλ Κινηματογράφου Νάουσας (Naoussa International Film Festival) είναι μία αστική, μη κερδοσκοπική εταιρεία. Σκοπός της είναι η στήριξη νέων δημιουργών και η διάδοση της κουλτούρας και της παραγωγής ταινιών μικρού μήκους.

## <big>Τοποθεσία</big>
Το NIFF(Νaoussa International Film Festival) διαδραματίζεται κάθε χρόνο στη Νάουσα και διαρκεί συνήθως πέντε ημέρες. Η είσοδος είναι ελεύθερη σε όλες τις προβολές των ταινιών. Σήμερα, το Φεστιβάλ διανύει την 12η χρονιά του, καθώς το πρώτο NIFF πραγματοποιήθηκε το 2004. Το τελευταίο φεστιβάλ έλαβε χώρα στη Νάουσα, 21-25/10/2015.

## <big>Τμήματα Φεστιβάλ</big>
Τα τμήματα που συμπεριλαμβάνονται στο φεστιβάλ είναι τα εξής:
* Κεντρικό Πρόγραμμα
* S.E.E. Talents : Σπουδαστικές & Νεανικές Ταινίες
* Μovile Ταινίες κινητών τηλεφώνων
* 3D Στερεοσκοπικές Ταινίες

## <big>Παράλληλες Εκδηλώσεις</big>
Στο Διεθνές Φεστιβάλ Κινηματογράφου Νάουσας, λαμβάνουν χώρα και πολλές παράλληλες εκδηλώσεις, μερικές εκ των οποίων είναι οι παρακάτω:
# Μουσικές Εκδηλώσεις
# Σεμινάρια
# Εκθέσεις
# Αφιερώματα
# Βιβλίο και Κινηματογράφος
# Παιδί και Κινηματογράφος
# Εργαστήρια
# Συνέδρια

## <big>Εθελοντισμός</big>
Στο NIFF, μπορεί να βοηθήσει εθελοντικά ο καθένας. Κάθε χρόνο, μαθητές και φοιτητές από την πόλη της Νάουσας, αλλά και μεγαλύτεροι, εκτός και εκτός πόλης, προσφέρουν τη βοήθειά τους τόσο κατά την προετοιμασία, όσο και κατά τη διεξαγωγή του φεστιβάλ, προσέχοντας μέχρι και την παραμικρή ατέλεια.

## <big>Διεθνείς Συνεργασίες</big>
Το Διεθνές Φεστιβάλ Κινηματογράφου Νάουσας είναι γνωστό παγκοσμίως. Στόχος του φεστιβάλ είναι η διάδοση της κουλτούρας του κινηματογράφου, αλλά και η επίτευξη υγιών & διεθνών σχέσεων συνεργασίας με τους αντίστοιχους φορείς και φεστιβάλ του εξωτερικού, όπως για παράδειγμα οι ανταλλαγές απόψεων ή η προώθηση κάποιων ταινιών.

## <big>Βραβεία 2015</big>
Τα Βραβεία που απονεμήθηκαν στο 15ο Διεθνές Φεστιβάλ Κινηματογράφου ήταν τα εξής:
# Α' Καλύτερης Ταινίας Μικρού Μήκους
# Β' Καλύτερης Ταινίας Μικρού Μήκους
# Γ' Καλύτερης Ταινίας Μικρού Μήκους
# Καλύτερης Σκηνοθεσίας
# Βραβεία Κοινού



Κατηγορία:Φεστιβάλ κινηματογράφου
Κατηγορία:Φεστιβάλ κινηματογράφου στην Ελλάδα
Διατροφή

**Διατροφή** (**Δίαιτα**) είναι το σύνολο των τροφίμων (και ροφημάτων) που επιλέγει να καταναλώσει κάποιος για τη διατήρησή του στη ζωή.

Τροφή ονομάζεται κάθε οργανική ή ανόργανη ουσία που μπορεί να χρησιμοποιηθεί από έναν οργανισμό για τη θρέψη του. Θρέψη είναι η διαδικασία κατά την οποία τα τρόφιμα μεταβολίζονται από τον οργανισμό, δηλαδή περιλαμβάνει την πρόσληψη της τροφής, την απορρόφηση, την αφομοίωση, τη βιοσύνθεση, τον καταβολισμό και την απέκκρισή της. Τα τρόφιμα είναι όλα τα προϊόντα φυτικής ή ζωικής προέλευσης που με επεξεργασία ή χωρίς καταναλώνονται από τον ανθρώπινο οργανισμό για την ανάπτυξη, διατήρηση και ανάπλαση των ιστών του, καθώς περιέχουν ενέργεια και θρεπτικά συστατικά.

Η διατροφή αποτελεί πλέον μια επιστήμη της βιοϊατρικής και συχνά συνδέεται με την πρόληψη. Δεν πρέπει να συγχέεται με τη δίαιτα. Γενικά η δίαιτα και τα διάφορα ειδικά σχεδιασμένα διαιτολόγια έχουν κάποιον συγκεκριμένο στόχο συνήθως την απώλεια ή πρόσληψη βάρους την αντιμετώπιση ή θεραπεία κάποιας ασθένειας. Ισορροπημένη διατροφή είναι η διατροφή που εξασφαλίζει ποικιλία και μέτρο. Ποικιλία στη διατροφή υπάρχει όταν αυτή περιέχει διαφορετικά τρόφιμα από όλες τις ομάδες καθημερινά. Το μέτρο αφορά τα τρόφιμα που λαμβάνονται να είναι στην κατάλληλη ποσότητα και αναλογία ώστε να αντιστοιχούν στις ανάγκες του ατόμου που την ακολουθεί. Οι ανάγκες κάθε ατόμου εξαρτώνται από διάφορους παράγοντες, όπως σωματικό βάρος, ύψος, σύσταση σώματος, φύλο, ηλικία, επίπεδο φυσικής δραστηριότητας, κατάσταση υγείας, κοκ. Η εφαρμογή της ισορροπημένης διατροφής έχει σαν αποτέλεσμα τη διατήρηση σταθερού φυσιολογικού βάρους και την προστασία της υγείας. Γνωστό παράδειγμα ισορροπημένης διατροφής είναι η μεσογειακή διατροφή. Αντίθετα η κακή διατροφή μπορεί να αποβεί επιζήμια για τον οργανισμό προκαλώντας είτε ασθένειες ανεπάρκειας (π.χ. αναιμία, σκορβούτο) είτε οδηγώντας σε καταστάσεις που απειλούν την υγεία, όπως παχυσαρκία και μεταβολικό σύνδρομο. Υποθρεψία είναι η χρόνια κατάσταση κατά την οποία δεν καλύπτονται οι ενεργειακές ή και θρεπτικές ανάγκες ενός ατόμου.

## Παραπομπές
Αντίπατρος Β´ της Μακεδονίας

Ο **Αντίπατρος Β´** της Μακεδονίας από τη Δυναστεία των Αντιπατριδών ήταν ο γιος του Κασσάνδρου και της Θεσσαλονίκης. Διετέλεσε βασιλιάς της Μακεδονίας από το διάστημα 297 π.Χ. έως το 294 π.Χ. συμβασιλεύοντας με τον αδελφό του Αλέξανδρο Ε´. Κάποια στιγμή δολοφόνησε τη μητέρα του και εξόρισε τον αδελφό του από τον θρόνο, βασιλεύοντας πλέον μόνος του. Ο Αλέξανδρος στράφηκε προς τον Πύρρο της Ηπείρου και τον Δημήτριο τον Πολιορκητή για βοήθεια. Ο Δημήτριος αφότου νίκησε τις δυνάμεις του Αντίπατρου, κατόπιν δολοφόνησε τον Αλέξανδρο. Ο Αντίπατρος είχε διαφύγει προς τη Θράκη, εκεί όμως συνελήφθη και θανατώθηκε από τον Λυσίμαχο, παρά το ότι ο Αντίπατρος ήταν παντρεμένος με την κόρη του Ευριδίκη, η οποία ήταν και ξαδέρφη του.

## Παραπομπές


Κατηγορία:Μακεδόνες μονάρχες
Κατηγορία:Δυναστεία των Αντιπατριδών
Νέα Μποργκ Ελ Αράμπ

μικρογραφία
Η **Νέα Μποργκ Ελ Αράμπ** (*[[αραβικά]]: برج العرب الجديدة‎‎ borg el-arab el-Gedīda*) είναι πόλη της Αιγύπτου στο Κυβερνείο Αλεξάνδρειας. Η πόλη βρίσκεται 43 χλμ. νοτιοδυτικά της Αλεξάνδρειας, απέχει 7 χλμ. από τη Μεσόγειο Θάλασσα και μόλις 3 χλμ. από την Μποργκ Ελ Αράμπ. Καταλαμβάνει έκταση 191 τ. χλμ., ή 47.403 στρέμματα από αυτά τα 30.000 είναι αστική περιοχή, κι έχει 150.230 κατοίκους. 

Η πόλη δημιουργήθηκε το 1979 με το προεδρικό διάταγμα 506 σαν οικιστική και βιομηχανική πόλη, από τις νέες πόλεις πρώτης γενιάς στην Αίγυπτο.

## Παραπομπές


Κατηγορία:Πόλεις της Αιγύπτου
Περοίδας

Ο **Περοίδας** ή **Περόιδας** (γιος του Μενεσθέα, 4ος αιώνας π.Χ.) ήταν Μακεδόνας ίππαρχος της ίλης των Εταίρων με καταγωγή από την Ανθεμούσα. Συμμετείχε από την αρχή στην εκστρατεία του Μεγάλου Αλεξάνδρου στην Ασία, και κατά τη μάχη της Ισσού η μοίρα του μαζί με αυτή του Παντόρδανου μεταφέρθηκε στη δεξιά πτέρυγα του στρατεύματος πριν την έναρξη της μάχης.

## Παραπομπές


Κατηγορία:Αρχαίοι Μακεδόνες
Αργύρης Πιάρας

Ο **Αργύρης Πιάρας**, γεννημένος στη Θεσσαλονίκη στις 24 Ιουνίου 1972, είναι Έλληνας πρώην διεθνής καλαθοσφαιριστής. Έχει ύψος 1,97 μέτρο και υπήρξε μέλος της ελληνικής εθνικής παίδων που κατέκτησε το χρυσό μετάλλιο στο Ευρωμπάσκετ του 1989.

## Καριέρα
Ο Πιάρας ξεκίνησε να αγωνίζεται από τα τμήματα υποδομής του Άρη και στα δεκαεπτά του χρόνια κατέκτησε με την εθνική παίδων το χρυσό μετάλλιο στο Ευρωμπάσκετ του 1989, κερδίζοντας την ομάδα της Γιουγκοσλαβίας στον τελικό με 81-79. Καλύτερη του εμφάνιση με τα εθνικά χρώματα υπήρξε στη νίκη κατά του Βελγίου με 89-72, όταν πέτυχε 15 πόντους.

Με την ανδρική ομάδα του Άρη αγωνίστηκε σε μόλις έναν αγώνα, στην εκτός έδρας νίκη των «κίτρινων» με αντίπαλο το Περιστέρι με 112-137. Στην μετέπειτα καριέρα του αγωνίστηκε στις ομάδες της Λάρισας, του Σπόρτιγκ και της Ασπίδας Ξάνθης. Υπήρξε βασικός στην ομάδα του Σπόρτιγκ τις σεζόν 1998-99 και 1999-00, όταν η ομάδα των Πατησίων αγωνιζόταν για την παραμονή της στην Α1 κατηγορία. Στην δεύτερη εξ αυτών των χρονιών, υπήρξε ένας από τους πέντε παίκτες της ομάδας του που αγωνίστηκαν για ολόκληρο το σαραντάλεπτο, χωρίς αλλαγή, στον αγώνα εναντίον του Άρη στις 16 Μαρτίου 2000, όπου το Σπόρτιγκ ηττήθηκε με 73-76.

Αργότερα, ανέλαβε την τεχνική ηγεσία ομάδων ερασιτεχνικών κατηγοριών και το 2012 κάθισε στον πάγκο του Πύργου Χαλάστρας, ομάδας της γενέτειρας του.

Το 2016, έγινε γνωστό ότι σταμάτησε τον αθλητισμό και ασχολήθηκε με τη γεωργία.

## Παραπομπές


## Πηγές
* Αργύρης Πιάρας: Ο πρωταθλητής του μπάσκετ που έγινε αγρότης
* Τα χρυσά μωρά του Παπαδημητρίου - Αφιερώματα - SPORT 24

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Χαλκηδόνας
Κατηγορία:Σούτινγκ γκαρντ
Ράγκμπι σέβενς

Το **ράγκμπι σέβενς** είναι μια παραλλαγή του ράγκμπι γιούνιον στην οποία οι ομάδες που απαρτίζονται από 7 παίκτες, αντί για το συνηθισμένο αριθμό των 15, με μικρότερης διάρκειας αγώνες. Η Παγκόσμια Ομοσπονδία Ράγκμπι αποτελεί την ύψιστη διοικητική αρχή για το άθλημα. Το ράγκμπι σέβενς έχει τις ρίζες του στην ετήσια διοργάνωση Μέλροουζ Σέβενς (Melrose Sevens). Το άθλημα είναι δημοφιλές σε όλα τα επίπεδα, με τις ερασιτεχνικές και συλλογικές διοργανώσεις να πραγματοποιούνται γενικά κατά τους καλοκαιρινούς μήνες. Το ράγκμπι σέβενς αποτελεί μία τις πιο καλά κατανεμημένες μορφές ράγκμπι και είναι δημοφιλές σε ορισμένες περιοχές της Αφρικής, της Ασίας, της Ευρώπης και της Αμερικής και ιδιαίτερα στο Νότιο Ειρηνικό.

Αξιοσημείωτες διεθνείς διοργανώσεις περιλαμβάνουν την Παγκόσμια Σειρά Ράγκμπι Σέβενς (World Rugby Sevens Series) και το Παγκόσμιο Κύπελλο Ράγκμπι Σέβενς (Rugby World Cup Sevens). Το ράγκμπι σέβενς παίζεται επίσης σε κάποιες πολυαθλητικές εκδηλώσεις. Συμπεριλαμβάνεται επίσης στους Αγώνες της Κοινοπολιτείας κάθε τέσσερα χρόνια από το 1998, όπως και στους Παναμερικανικούς Αγώνες.

Το ράγκμπι σέβενς αναγνωρίζεται πλέον ως ολυμπιακό άθλημα και θα κάνει την πρώτη του εμφάνιση στους Ολυμπιακούς Αγώνες του 2016, ως επακόλουθο της ψήφου από το εκτελεστικό συμβούλιο της Διεθνούς Ολυμπιακής Επιτροπής (ΔΟΕ) να συμπεριλάβει το άθλημα. Η απόφαση αυτή στηρίχθηκε στην 121η Σύνοδο της Διεθνούς Ολυμπιακής Επιτροπής στις 9 Οκτωβρίου του 2009.

## Παραπομπές


## Εξωτερικοί σύνδεσμοι

* The Road to Rio

Κατηγορία:Ομαδικά αθλήματα
Κατηγορία:Παιχνίδια με μπάλα
Κατηγορία:Ράγκμπι γιούνιον
Ράγκμπι σέβενς στους Ολυμπιακούς Αγώνες

Το **ράγκμπι σέβενς στους Ολυμπιακούς Αγώνες** διεξήχθη για πρώτη φορά στους Ολυμπιακούς Αγώνες του 2016 με διοργανώσεις ανδρών και γυναικών. Το ράγκμπι σέβενς προστέθηκε στους Ολυμπιακούς Αγώνες μετά την απόφαση της 121ης Συνόδου της ΔΟΕ στην Κοπεγχάγη τον Οκτώβριο του 2009.

## Παραπομπές


Κατηγορία:Ράγκμπι γιούνιον
Κατηγορία:Αθλήματα στους Θερινούς Ολυμπιακούς Αγώνες
Πρωτάθλημα καλαθοσφαίρισης Ελβετίας

Το **Πρωτάθλημα καλαθοσφαίρισης Ελβετίας** (γερμανικά: *Nationalliga A*, γαλλικά: *Ligue Nationale de Basket A*) είναι το κορυφαίο επαγγελματικό πρωτάθλημα καλαθοσφαίρισης στην Ελβετία. Το πρωτάθλημα υπάρχει από το 1931. Υπεύθυνη διεξαγωγής της διοργάνωσης είναι η Ελβετική Ομοσπονδία Καλαθοσφαίρισης (Swiss Basketball).

Στο παρελθόν ονομαζόταν *Championnat LNA* με διοργανώτρια αρχή την Ελβετική Λίγκα (LNBA).

## Δομή
Ο αριθμός των ομάδων κυμαίνεται μεταξύ 8 και 12. Κάθε ομάδα αντιμετωπίζει δύο ή τρεις φορές τις υπόλοιπες, ανάλογα με τον αριθμό των ομάδων. Οι καλύτερες ομάδες της κανονικής περιόδου προκρίνονται στα πλέι-οφ (συνήθως 8 ομάδες), σε σειρά 5 αγώνων.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ελβετία
Ελβετια
Βορειοαμερικανικό ποδόσφαιρο

Το **βορειοαμερικανικό ποδόσφαιρο** (αγγλικά: *North American football*) ή *γκρίνταϊρον φούτμπολ* (Gridiron football) είναι μια μορφή ποδοσφαίρου που παίζεται κυρίως στις Ηνωμένες Πολιτείες και τον Καναδά. Οι κυρίαρχες μορφές του βορειοαμερικανικού ποδοσφαίρου είναι το αμερικανικό ποδόσφαιρο και καναδικό ποδόσφαιρο.

Ο όρος *γκρίνταϊρον* (gridiron, *σχάρα*) δημιουργήθηκε ως μια περιγραφή του χαρακτηριστικού αγωνιστικού χώρου, ο οποίος στα τέλει του 1910 με αρχές του 1920, σημαδεύτηκε από μία σειρά παράλληλων γραμμών που μοιάζει με σχάρα. Το βορειοαμερικανικό ποδόσφαιρο αναπτύχθηκε στα τέλη του 19ου αιώνα από άλλα πρωτότυπα παιχνίδια γνωστά ως ράγκμπι και ποδόσφαιρο. Διακρίνεται από άλλες μορφές ποδοσφαίρου λόγω της χρήσης επιπλέον εξοπλισμού, όπως πλαστικό κράνος, προστατευτικές βάτες κλπ, ενώ η μπάλα έχει διαφορετικό σχήμα επίσης.

Ο διεθνής οργανισμός που είναι υπεύθυνος για το βορειοαμερικανικό ποδόσφαιρο είναι η Διεθνής Ομοσπονδία Αμερικανικού Ποδοσφαίρου (IFAF), αν και ο οργανισμός χρησιμοποιεί το όνομα «αμερικανικό ποδόσφαιρο» και διεξάγει όλες τις διεθνείς διοργανώσεις του με βάση τους αμερικανικούς κανόνες, χρησιμοποιεί έναν ορισμό του παιχνιδιού που είναι αρκετά ευρύς ώστε να περιλαμβάνει και το καναδικό ποδόσφαιρο, ενώ το αρμόδιο όργανο για το ερασιτεχνικό καναδικό ποδόσφαιρο, το Ποδόσφαιρο Καναδά (Football Canada) είναι μέλος της IFAF.

## Παραπομπές


## Βιβλιογραφία
*"Gridiron football". *Encyclopaedia Britannica*. Retrieved October 20, 2010.
* "Gridiron comes to Australia". From 7:30 Report. Retrieved on 2007-10-09 from https://web.archive.org/web/20091214013702/http://www.abc.net.au/7.30/stories/s41614.htm.
*
*
*

Κατηγορία:Ομαδικά αθλήματα
Κατηγορία:Παιχνίδια με μπάλα
Latina

***Latina*** είναι το δέκατο τρίτο στούντιο άλμπουμ της Μεξικάνας ποπ σταρ Thalía, που κυκλoφόρησε στις 6 Μαΐου του 2016 από τη Sony Music Latin. Το άλμπουμ αποτελείται από 13 κομμάτια, καθώς και συνεργασίες με Maluma, Silvestre Dangond, De La Ghetto, OMI, Jacob Forever και Chiky Bom Bom "La Pantera". *Latina* είναι το πρώτο στούντιο άλμπουμ της Ταλία από το 2014 με το *Amore Mio*.

Το πρώτo single, το "Desde Esa Noche" με τον Maluma, κυκλοφόρησε στις 29 Ιανουαρίου 2016, το οποίο συνάντησε τεράστια επιτυχία και ανέβηκε στην  #4 θέση στο Latin Pop chart, που δημοσιεύθηκε από τον πίνακα Διαφημίσεων, ενώ επίσης, έγινε μεγάλη επιτυχία σε όλη τη λατινική Αμερική και την Ισπανία. Το μουσικό βίντεο του "Desde Esa Noche" έκανε πρεμιέρα από τον VEVO λογαριασμό της Thalia στις 18 Μαρτίου. Το δεύτερο single του άλμπουμ, "Vuélveme a Querer", κυκλοφόρησε στις 29 Απριλίου του 2016.

Μετά την κυκλοφορία, το *Latina* έχει λάβει ως επί το πλείστον θετικά σχόλια από την πλειοψηφία των μουσικών κριτικών, οι οποίοι επαίνεσαν την καλλιτεχνική αυτοπεποίθηση και την φωνητική απόδοση, καθώς και την συνολική παραγωγή του άλμπουμ.

## Track listing

* Παράγεται από τον Sergio George
* Συν-παράγεται από τον Armandο Avila
* Εκτελεστικοί παραγωγοί: Thalia, Tommy Mottola
* Συνεργάτης παραγωγός στον Sergio George: Fernando Rojo.

## Κυκλοφορία

## Παραπομπές


Κατηγορία:Άλμπουμ του 2016
Κατηγορία:Δισκογραφία της Ταλία
Κυβερνείο Βορείου Σινά

To **Κυβερνείο του Βορείου Σινά** (*[[αραβικά]] : محافظة شمال سيناء Muḥāfaẓat Shimal Sīnā* ) είναι διοικητική διαίρεση (Κυβερνείο) της Αιγύπτου. Βρίσκεται στο βόρειοανατολικό τμήμα της χώρας, και περιλαμβάνει το βόρειο ήμισυ της χερσονήσου του Σινά. Συνορεύει στα βόρεια με τη Μεσόγειο Θάλασσα, στα νότια από το Κυβερνείο Νοτίου Σινά, στα δυτικά από τα Κυβερνεία Πορτ Σάιντ, Ισμαηλίας και Σουέζ, και στα ανατολικά από τη Λωρίδα της Γάζας και το Ισραήλ. Πρωτεύουσα του κυβερνείου είναι η Αρίς.

Το κυβερνείο έχει 421.984 κατοίκους (απογραφή 2014) όπου το το 86,5% ζει στην παράκτια ζώνη και καταλαμβάνει έκταση 27.574 τ.χλμ. Δημιουργήθηκε το 1979 όταν τον Φεβρουάριο του ίδιου έτους καταργήθηκε το Κυβερνείο Σινά.

## Διοικητική διαίρεση
Το κυβερνείο υποδιαιρείτε σε έξι υποκυβερνεία, αυτά είναι :
* Υποκυβερνείο της Αρίς
* Υποκυβερνείο της Μπιρ ελ Άμπντ
* Υποκυβερνείο της Νεχέλ
* Υποκυβερνείο της Ράφα
* Υποκυβερνείο της Χασάνα
* Υποκυβερνείο της Σέιχ Ζουΐντ

## Παραπομπές


Κατηγορία:Κυβερνεία της Αιγύπτου
Ο Αρχαίος των Ημερών

μικρογραφία|"Ο Αρχαίος των Ημερών τοποθετεί Διαβήτη στη Γη", προμετωπίδα στο αντίγραφο K του ''Ευρώπη μια Προφητεία''
**Ο Αρχαίος των Ημερών** είναι ένα σχέδιο του Ουίλλιαμ Μπλέηκ που δημοσιεύθηκε αρχικά ως προμετωπίδα σε ένα έργο του 1794, *[[Ευρώπη μια Προφητεία]]*. Δείχνει τον Ούριζεν να σκύβει σε ένα κυκλικό σχέδιο με ένα σύννεφο σαν φόντο. Το προτεταμένο χέρι που κρατά ένα διαβήτη πάνω από το πιο σκοτεινό κενό από κάτω. Όπως σημειώνεται στο* Life of William Blake* του Γκίλκραϊστ, το σχέδιο ήταν «ένα το μοναδικό αγαπημένο του Μπλέικ και ως τέτοιο ήταν πάντα ευτυχής να το αντιγράφει». Ως εκ τούτου υπάρχουν πολλές σωζόμενες εκδοχές για το έργο, συμπεριλαμβανομένου ενός ολοκληρωμένου για τον Φρέντερικ Τέιθαμ μόνο εβδομάδες πριν από τον θάνατο του Μπλέικ.

Το Βρετανικό Μουσείο σημειώνει ότι ένα αντίγραφο, ανακτημένο το 1885, είχε αποκλειστεί από επιστημονικό κατάλογο έργων του Μπλέικ, του 1982, από τον Martin Butlin γεγονός που υποδεικνύει ότι ο συγγραφέας αμφέβαλε για την πατρότητά του.

Πρώιμοι κριτικοί του Μπλέικ σημείωσαν το έργο ως ένα από τα καλύτερα, και ένα από τα αγαπημένα του ίδιου του καλλιτέχνη. Μια περιγραφή από τον Ρίτσαρντ Τόμσον, στο *Nollekens and His Times* του John Thomas Smith, ήταν για «... ένα πολύ καλό δείγμα τέχνης, και πλησιάζει σχεδόν το μεγαλείο του Ραφαέλ ή του Μικελάντζελο» και ότι αντιπροσωπεύει το γεγονός που περιγράφεται στο Βιβλίο των Παροιμιών viii. 27, «όταν έθεσε το διαβήτη του πάνω στο πρόσωπο της γης» κατά την μετάφραση Βασιλέως Ιακώβου. Το θέμα λέγεται ότι ήταν ένα από τα «οράματα» που βιώνε ο Μπλέικ και είχε μια ιδιαίτερη ευχαρίστηση από την παραγωγή των εκτυπώσεων. Το αντίγραφο που ανατέθηκε από τον Τέιθαμ τις τελευταίες ημέρες της ζωής του Μπλέικ, για ποσό των χρημάτων που υπερέβαινε οποιαδήποτε προηγούμενη πληρωμή για το έργο του, χρωματίστηκε από τον καλλιτέχνη ενώ ήταν καθηλωμένος στο κρεβάτι του. Μετά τις αναθεωρήσεις του,  λέγεται ότι ο Μπλέικ,το πέταξε, και με έναν αέρα πανηγυρικού θρίαμβου αναφώνησε, «Ορίστε, αυτό είναι! Δεν μπορώ να το φτιάξω.»Η εικόνα χρησιμοποιήθηκε ως εξώφυλλο για το βιβλίο του Στήβεν Χώκινγκ *Ο Θεός Δημιούργησε τους Ακέραιους*.

## Πινακοθήκη σωζόμενων αντιγράφων

File:Europe_a_Prophecy_copy_B_object_1_Bentley_1,_Erdman_i_Keynes_i_Europe_a_Prophecy.jpg| Ο Αρχαίος των Ημερών, στο αντίγραφο Β του *Ευρώπη μια Προφητεία* στην Βιβλιοθήκη του Πανεπιστημίου Γλασκόβης
File:Europe a Prophecy copy D 1794 British Museum object 1.jpg| Ο Αρχαίος των Ημερών, στο αντίγραφο D του *Ευρώπη μια Προφητεία* στο Βρετανικό Μουσείο
File:Europe a Prophecy copy E 1794 Library of Congress object 1.jpg|Ο Αρχαίος των Ημερών, στο αντίγραφο E του *Ευρώπη μια Προφητεία* στη Βιβλιοθήκη του Κογκρέσου
File:Europe a Prophecy copy H 1795 Houghton Library object 1.jpg|Ο Αρχαίος των Ημερών, στο αντίγραφο Η του *Ευρώπη μια Προφητεία* στη Βιβλιοθήκη Χιούτον
File:Europe a Prophecy copy K plate 01.jpg|Ο Αρχαίος των Ημερών, στο αντίγραφο K του *Ευρώπη μια Προφητεία* στο Μουσείο Φιτζγούλλιαμ



## Παραπομπές


Κατηγορία:Χαρακτική
Κατηγορία:Άγγλοι χαράκτες
Νίκος Τόσκας

Ο **Νίκος Τόσκας** είναι Έλληνας στρατιωτικός και πολιτικός, υποστράτηγος Τεθωρακισμένων εν αποστρατεία.

## Στρατιωτική σταδιοδρομία
Γεννήθηκε το 1952 στην Αθήνα. Είναι απόφοιτος της Στρατιωτικής Σχολής Ευελπίδων, της Σχολής Πολέμου και της Σχολής  Εθνικής Άμυνας. Διατέλεσε, μεταξύ άλλων,  διευθυντής του Επιτελικού Γραφείου του αρχηγού ΓΕΕΘΑ (1999-2002) στρατηγού Μανούσου Παραγιουδάκη, καθηγητής Τακτικής στην Σχολή Πολέμου, επιτελής στο στρατηγείο του ΝΑΤΟ στην Νάπολη της Ιταλίας σε θέματα πληροφοριών, επιτελής στο Διεθνές Επιτελείο του ΝΑΤΟ στις Βρυξέλλες σε θέματα αμυντικής πολιτικής, και διοικητής της 25ης Τεθωρακισμένης Ταξιαρχίας στην Θράκη.

Αποστρατεύτηκε το 2005 με τον βαθμό του Υποστράτηγου.

## Πολιτική σταδιοδρομία
Το 2006 εντάχθηκε στο ΠΑΣΟΚ και το 2008 άρχισε να εργάζεται στο ΙΣΤΑΜΕ. Στη συνέχεια, από τον Οκτώβριο του 2009 ήταν διευθυντής του πολιτικού γραφείου του τότε αναπληρωτή υπουργού Εθνικής Άμυνας, Πάνου Μπεγλίτη, μέχρι τον Ιούνιο του 2011 που παραιτήθηκε.

Στις εκλογές του Ιανουαρίου του 2015 εξελέγη βουλευτής Επικρατείας με τον ΣΥΡΙΖΑ και ορίστηκε υφυπουργός Εθνικής Άμυνας. Ανανέωσε τη βουλευτική του θητεία στις εκλογές του Σεπτεμβρίου του 2015, αυτή τη φορά στη Β΄ Αθηνών, και κατόπιν ορίστηκε αναπληρωτής υπουργός Εσωτερικών και Διοικητικής Ανασυγκρότησης αρμόδιος για θέματα Προστασίας του Πολίτη. Στον ανασχηματισμό της 5ης Νοεμβρίου του 2016 παρέμεινε στη θέση του, αυτή τη φορά ως αναπληρωτής υπουργός Εσωτερικών αρμόδιος για θέματα Προστασίας του Πολίτη.

Στις 3 Αυγούστου 2018 συνεπεία της καταστροφικής πυρκαγιάς της Ανατολικής Αττικής στο Μάτι παραιτήθηκε από το αξίωμά του.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες βουλευτές επικρατείας
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης
Κατηγορία:Έλληνες αναπληρωτές υπουργοί Εσωτερικών
Εργοστάσιο Κεραμεικός

Η ανώνυμος αγγειοπλαστική εταιρία **Κεραμεικός** ιδρύθηκε το 1909 στο Νέο Φάληρο.

## Ιστορία
μικρογραφία|Σαλατιέρα "Κεραμεικός"
Μετά τους βαλκανικούς πολέμους αποφασίζει, εκτός από τη βιομηχανική της παραγωγή, να ασχοληθεί και με τα χειροποίητα κεραμουργήματα. Έτσι καταφέρνει, με εμψυχωτή τον γενικό διευθυντή του εργοστασίου Αντώνη Δαρίγου, να παρουσιάσει καλλιτεχνική κεραμική τη δεκαετία του 1920. Στρατολογούνται ικανοί καλλιτέχνες, κεραμιστές και διακοσμητές, που με την αισθητική και καλλιτεχνική τους έκφραση ξεφεύγουν από τη σύνορα της διακόσμησης και αγγίζουν πολλές φορές τα όρια της τέχνης.
μικρογραφία|Το λογότυπο της εταιρείας
Το 1930 προσλαμβάνεται ο Πάνος Βαλσαμάκης που είχε σπουδάσει στο Παρίσι κεραμική και ζωγραφική. Η περίοδος 1930-1942 (με καλλιτεχνικό διευθυντή τον Π. Βαλσαμάκη) θεωρείται η καλύτερη καλλιτεχνική περίοδος του Κεραμεικού. Αποκορύφωμα αυτής είναι ο θαυμασμός που αποσπά η καλλιτεχνική ομάδα του εργοστασίου στην Α΄ Πανελλήνια Έκθεση στο Ζάππειο το 1938. Από το 1942 ως το 1946 το εργοστάσιο σταματά την παραγωγή του, καθώς επιτάσσεται από τους Γερμανούς. Από το 1947 αρχίζει και πάλι η παραγωγή. Όμως οι εξελίξεις στην τεχνολογία και η εισαγωγή του πλαστικού και του αλουμινίου στη ζωή μας δημιουργεί τεράστια προβλήματα στην ελληνική αγγειοπλαστική και φυσικά στον Κεραμεικό. Το τελειωτικό χτύπημα θα έρθει με τον σεισμό του 1981, όταν ένα μεγάλο τμήμα της παραγωγής θα καταστραφεί. Τελικά το εργοστάσιο κλείνει το 1985.

Σήμερα το μεγαλύτερο μέρος των εγκαταστάσεων ανήκει στην ελαιουργία ΕΛΑΪΣ.

## Παραπομπές

Κατηγορία:Ελληνικές βιομηχανίες
Ντέιβιντ Μπένιοφ

Ο **Ντέιβιντ Μπένιοφ** (αγγλικά: *David Benioff*, γεννημένος ως **Ντέιβιντ Φρίντμαν** [*David Friedman*], 25 Σεπτεμβρίου 1970 - ) είναι Αμερικανός μυθιστοριογράφος, σεναριογράφος και τηλεοπτικός παραγωγός. Έγινε ιδιαίτερα γνωστός από το 2011 κι έπειτα, καθώς είναι ο δημιουργός της επιτυχημένης και βραβευμένης τηλεοπτικής σειράς του HBO, *[[Game of Thrones]]*. Άλλες γνωστές του σεναριακές δουλειές είναι το *[[Τροία (ταινία, 2004)|Τροία]]* (2004) και το *[[X-Men η Αρχή: Γούλβεριν]]* (2009). Έχει εκδώσει και τρία βιβλία.

## Παραπομπές


## Εξωτερικοί σύνδεσμοι

*
*
* David Benioff at Authortrek.com
* Excerpt from City of Thieves

Κατηγορία:Αμερικανοί μυθιστοριογράφοι
Κατηγορία:Αμερικανοί σεναριογράφοι
Κατηγορία:Game of Thrones